يا قلبي اللي غدابه غيبة الشمسي
زول غنج لي واخذ قلبي وقفابه
اقفى وانا اصفق عليه الخمس بالخمسي
طلبت قلبي وصافي اللون عيابه
انته من الحور يا نهاب والا انسي
من ذا الذي في بلاد سعود نهابه
يا روح روحي خطر تصبح ولا تمسي
الروح من مستكن الروح يسرابه
يا كدلك اخضر مليح اللون والجنسي
من مصنعه ما يضيق صدر ركابه
يا عنك ما قيل له بالسوق يا تكسي
يحرم على اللي تمنى ما تمشابه
يا ورد يا موز مصيون عن اللمسي
عن جملة اهل الموده مغلق بابه
تفداك حالي ومالي يا هوى النفسي
وعيوني اللي تهل وحبك اسبابه
يالله بفضل آية التوراة والكرسي
يا محصي الكون والمخلوق بكتابه
تصخر وليف حمسني بالهوى حمسي
يذبح بنجل تشوف الموت لاغضابه
أدخل على الله بجاه عيونك الخرسي
ومبيسم كن هيجن هيج بعذابه
يا سيدي ما ومرك الله على حبسي
خف بي من الله ترا المظلوم له جابه